Diari Oficial de la Generalitat Valenciana


Sumari del DOGV 2500, del 04-05-1995 (1995/834557)

ORDRE de 20 de març de 1995, de la Conselleria d'Educació i Ciència, per la qual es convoquen ajudes per a la realització d'intercanvis escolars entre centres docents de la Comunitat Valenciana sostinguts amb fons públics i centres docents dels països membres de la Unió Europea.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/20/(3)/dof/vci/html**

### Dades del document

Número de DOGV
:   2500

Data del DOGV
:   04-05-1995

Secció del DOGV
:   DISPOSICIONS GENERALS

Número del document
:   1995/834557


Data del document
:   20-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 20 de març de 1995, de la Conselleria d'Educació i Ciència, per la qual es convoquen ajudes per a la realització d'intercanvis escolars entre centres docents de la Comunitat Valenciana sostinguts amb fons públics i centres docents dels països membres de la Unió Europea.   
La pertinença d'Espanya a la Unió Europea ha afavorit l'aparició d'expectatives de coneixement i participació d'altres països europeus. A aquest efecte la Conselleria d'Educació i Ciència convocà els anys anteriors ajudes per a realitzar intercanvis.  
L'experiència obtinguda amb el desenvolupament d'aquesta activitat aconsella la seua continuïtat. Per això, la Conselleria d'Educació i Ciència ofereix, de nou, unes ajudes perquè els nostres escolars puguen realitzar intercanvis amb estudiants d'altres països europeus per tal de compartir la seua forma de vida, la seua llengua i els seus costums. Així mateix es pretén motivar els centres de la nostra Comunitat perquè programen interrelacions permanents i enriquidores que permeten conèixer altres pobles per a aprendre a respectar-los.  
Per tot això i en virtut de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Primer  
Es convoquen ajudes per a la realització d'intercanvis escolars entre centres docents de la Comunitat Valenciana sostinguts amb fons públics i centres docents dels països membres de la Unió Europea, i s'aproven les bases per les quals es regirà aquesta convocatòria, que s'inclouen com a annex I en aquesta ordre.  
L'intercanvi es realitzarà durant l'any 1995.  
Segon  
Les esmentades ajudes seran sufragades a càrrec del capítol IV del programa 422.20 i 422.30 del pressupost d'aquesta conselleria per a l'exercici 1995.  
L'import global màxim destinat a aquesta convocatòria i la línia de subvenció a càrrec de la qual es faran efectives, seran els següents:  
Programa Import Línia de subvenció  
422.20 72.745.059 PTA 411/000/95  
422.30 25.698.957 PTA 405/000/95  
DISPOSICIONS FINALS  
Primera  
Es delega la directora general de Centres Docents amb la facultat de concedir les ajudes previstes en aquesta convocatòria i se l'autoritza a dictar les resolucions necessàries per al seu desplegament i execució.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 20 de març de 1995  
El conseller d'Educació i Ciència,  
JOAN ROMERO I GONZáLEZ  
ANNEX I   
Bases per les quals es regirà la convocatòria  
Primera  
1. S'entén per intercanvi escolar aquella relació que s'estableix entre dos centres docents amb l'objectiu de propiciar l'apropament i el coneixement mutus a través del desenvolupament de les activitats incloses en els projectes educatius de centres i les programacions generals dels centres, i que es posen en pràctica durant els dies d'estada i convivència en els respectius llocs de residència.  
2. Els intercanvis hauran de tenir les condicions següents:  
a) L'intercanvi s'haurà de basar en un projecte educatiu desenvolupat amb el centre docent estranger i formarà part del procés educatiu dels alumnes. Aquesta activitat s'haurà d'incloure en la programació general del centre.  
b) Els alumnes participants hauran de residir en els domicilis dels alumnes receptors, llevat de circumstàncies excepcionals. En aquest cas, els participants s'instal·laran al més prop possible del lloc on es farà l'experiència d'intercanvi, procurant proporcionar l'allotjament en albergs juvenils o institucions similars.  
c) El centre educatiu es comprometrà a seleccionar els participants en els intercanvis i garantirà el desenrotllament normal de les classes per a aquells alumnes que no participen en l'intercanvi.  
d) La durada total de l'intercanvi no serà inferior a catorze dies i no excedirà els vint-i-dos dies.  
e) El nombre d'alumnes participants oscil·larà entre un mínim de 15 i un màxim de 40.  
f) Els alumnes estaran acompanyats durant el viatge i l'estada per professors del centre de procedència, d'acord amb la següent distribució:  
- Entre 15 i 20 alumnes: un o dos professors.  
- Entre 21 i 40 alumnes: dos o tres professors.  
Segona  
Els centres que hi participen podran rebre la següent ajuda:  
a) Ajuda per cada professor acompanyant: 50.000 PTA.   
b) Aquesta ajuda per cada alumne participant inclourà les despeses de preparació i desenvolupament de l'intercanvi i, si s'escau, la prima d'assegurança, i que estarà determinada d'acord amb els següents mòduls de distància en quilòmetres (anada i tornada) entre els centres que fan l'intercanvi:  
- Menys de 1000 quilòmetres: fins un màxim de 15.000 PTA.  
- Entre 1001 i 2500 quilòmetres: fins un màxim de 20.000 PTA.  
- Entre 2501 i 3500 quilòmetres: Fins a un màxim de 25.000 PTA.  
- Més de 3.500 quilòmetres: fins un màxim de 30.000 PTA.  
Tercera  
Podran participar en aquesta convocatòria els centres docents de la Comunitat Valenciana que imparteixen algun dels ensenyaments següents:  
a) Ensenyaments establerts per la Llei Orgànica 1/1990, de 3 d'octubre, d'Ordenació General del Sistema Educatiu.  
De règim general: Educació Secundària Obligatòria, Batxillerat i Formació Professional.  
De règim especial: Arts Plàstiques i Disseny (ensenyaments artístics).  
b) Ensenyaments de Batxillerat Unificat i Polivalent, Curs d'Orientació Universitària, Formació Professional reglada, Arts Aplicades i Oficis Artístics i Ceràmica corresponents al sistema anterior a l'esmentada llei.  
c) Sisè, setè i vuitè d'Educació General Bàsica.  
Quarta  
1. La sol·l icitud es formalitzarà en el model de l'annex II i haurà d'anar acompanyada de la documentació següent:  
a) Projecte pedagògic, que haurà de considerar:  
- Aspectes generals:  
\* Breu referència del centre que demana l'intercanvi i el seu entorn.   
\* Planificació dels projectes educatius interdisciplinaris desenvolupats pel centre.  
\* Breu informe de la realitat educativa del centre estranger de destinació i del seu entorn.   
\* Situació de l'ensenyament d'idiomes en ambdós centres.  
- Aspectes específics d'organització i desenvolupament de l'intercanvi:  
\* Consideracions i criteris per a la sol·l icitud.  
\* Nivell educatiu dels alumnes per als quals està dissenyat.  
\* Nombre d'alumnes que hi participen.  
\* Objectius que es pretenen aconseguir amb l'intercanvi i relació amb les diferents àrees de l'ensenyament.  
\* Referència a activitats i contactes previs amb el centre estranger.  
\* Programa de les activitats que es realitzaran durant l'intercanvi.  
\* Calendari en què es realitzarà l'intercanvi amb l'esquema de les activitats que es realitzaran desglossat per dies des que s'inicia l'intercanvi fins que es retorna al lloc d'origen.   
\* Previsió de futures col·laboracions.  
\* Avaluació final de l'activitat.  
b) Previsió desglossada del pressupost econòmic de l'intercanvi.  
c) Aprovació del consell escolar o certificat de la direcció del centre on es faça constar que l'esmentada activitat està integrada en la programació general anual del centre. Quan hi participen agrupats dos o més centres, s'haurà de trametre l'aprovació de cadascun.  
d) Compromís escrit de l'intercanvi per part de la direcció del centre estranger amb el qual es realitzarà l'intercanvi.  
e) Experiències prèvies d'intercanvis amb altres països de la Unió Europea, si s'han realitzat, amb la documentació que es considere adient per a reflectir els resultats ja obtinguts mitjançant aquests intercanvis anteriors.  
f) Certificat lliurat pel director del centre on es designa el professor responsable per a la realització de l'intercanvi, amb la relació nominal d'alumnes i altres professors que el realitzen i amb el compromís de trametre una memòria avaluadora de l'experiència, que arreplegarà les dades que estableix aquesta convocatòria.  
2. Els directors dels centres demanaran les autoritzacions adients a la mare, pare o tutor legal dels alumnes participants, que es conservaran en l'arxiu del centre.  
3. En cas d'agrupament de dos o més centres docents, es designarà un representant als efectes de comunicació i tramesa de l'ajuda, si fa al cas.  
Cinquena  
El termini de presentació de les sol·l icituds junt amb la documentació requerida és d'un mes a partir de l'entrada en vigor d'aquesta ordre, i es podrà fer al registre general de les direccions territorials d'Educació, i als centres d'informació de l'Oficina d'Informació, Iniciatives i Reclamacions, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Si es presenta la sol·licitud en una oficina de Correus, es farà en sobre obert perquè la sol·licitud siga datada i segellada pel funcionari de Correus abans de ser certificada.  
Sisena  
En el supòsit que el grup d'alumnes i professors que realitzaran l'intercanvi no tinga coberts els riscs de malaltia, accidents i responsabilitat civil, hauran de concertar amb una entitat asseguradora la cobertura d'aquests durant el període durant el qual es realitze l'intercanvi. La corresponent pòlissa haurà de ser exhibida davant la Direcció General d'Ordenació i Innovació Educativa, com a requisit previ a la realització de l'intercanvi.  
Setena  
Els projectes rebuts seran avaluats per una comissió seleccionadora constituïda pels membres següents:  
President: la directora general de Centres Docents o la persona que hi delegue.  
Secretari: un funcionari tècnic designat per la cap del Servei Programes Curriculars, amb veu però sense vot.  
Vocals:  
- La cap del Servei de Programes Curriculars.  
- La cap del Servei d'Ordenació Acadèmica o la persona que hi delegue.  
- Un funcionari tècnic del Servei de Formació del Professorat.  
- Un representant de l'Institut Valencià de la Joventut (IVAJ).  
- Un representant del Consell de la Joventut de la Comunitat Valenciana.  
- Un representant del sector alumnes de la Comissió Permanent del Consell Escolar Valencià.  
La comissió seleccionadora valorarà els projectes presentats en funció dels següents criteris:  
a) Ampliació del camp d'observació de l'alumne a partir del coneixement ja assumit del propi entorn.  
b) Coneixement de la pluralitat cultural i lingüística dels països que integren la Unió Europea.  
c) Contribució a l'apropament entre les diferents realitats educatives dels centres docents de la Unió Europea.  
d) Integració de l'alumnat en àmbits familiars, socials, i culturals diferents, procurant el desenvolupament de l'esperit de participació crítica i el seu sentit de responsabilitat.  
e) Desenrotllament d'experiències innovadores en l'àrea d'intercanvis educatius, que destaquen la dimensió europea de l'educació.  
Les actuacions de la comissió seleccionadora s'ajustaran al que estableixen els articles 22 i següents de la Llei de Règim Jurídic de les Administracions Públiques i del Procediment Administratiu Comú.  
Vuitena  
1. Tenint en compte la proposta de la comissió seleccionadora, la directora general de Centres Docents resoldrà la convocatòria, que es publicarà en el Diari Oficial de la Generalitat Valenciana i que determinarà:  
a) Els centres beneficiaris de les ajudes i la seua quantia.  
b) Els centres que no han obtingut ajuda, allistats per ordre de puntuació, que quedaran en reserva. Als esmentats centres se'ls podrà atorgar l'ajuda si es produeix alguna renúncia per part dels centres beneficiats. En aquest cas, la seua quantia serà, com a màxim, la corresponent als centres que hagen renunciat a l'ajuda.  
c) Els centres exclosos amb indicació del motiu de l'exclusió.  
2. El termini màxim per a resoldre les sol·licituds que es formulen serà de tres mesos des de la finalització del termini de presentació de sol·licituds. Si dins el termini esmentat no hi ha una resolució expressa, les sol·licituds es consideraran desestimades, sense perjudici del que es resolga en el moment oportú.  
Novena  
D'acord amb la normativa vigent, una vegada dictada resolució, es faran efectives les ajudes als centres beneficiaris, els quals estan obligats a:  
1. Sometre's a les actuacions de comprovació que, si escau, puga efectuar la Conselleria d'Educació i Ciència, així com altres controls legalment establerts.  
2. Justificar la correcta inversió de les ajudes rebudes, mitjançant la presentació de la següent documentació:  
2.1 Memòria descriptiva del viatge i estada realitzats, amb una extensió màxima de 25 fulls. Aquesta memòria reflectirà el nombre d'alumnes i professors participants, el grau de compliment dels objectius programats i l'avaluació de les activitats desenvolupades, incloent-hi elements d'anàlisi per part dels alumnes. Podrà adjuntar-s'hi material àudio-visual.  
2.2 Certificat de la direcció del centre que expresse que ha quedat coberta la finalitat que motivà la concessió de l'ajuda.  
2.3 Carpeta-índex que incloga tots els originals de factures i qualsevol altre justificant de les despeses realitzades que, legalment admeses, siga imputable a l'ajuda concedida.  
ºnicament quan els beneficiaris d'aquestes ajudes siguen alumnes de centres públics la documentació exigida en aquest apartat, podrà ser substituïda per una certificació del Consell Escolar sobre l'aplicació donada a l'ajuda percebuda que substituesca els originals continguts en la carpeta-índex. Aquests justificants originals romandran en poder dels centres a disposició dels òrgans de control del finançament als quals corresponga aquesta competència.  
3. Abans del dia 15 d'octubre de 1995, els centres beneficiaris d'aquestes ajudes trametran un exemplar de la memòria i la resta de la documentació, exigida en aquest article, a la Direcció General d'Ordenació i Innovació Educativa, Servei de Programes Curriculars.  
La no justificació de l'ajuda rebuda, d'acord amb allò que regula la present ordre, comportarà el reintegrament de les quantitats no justificades i l'exigència dels interessos de demora, sense perjudici de les responsabilitats administratives en què es puga incórrer, segons la legislació vigent.  
Deu  
1. Qualsevol alteració de les condicions tingudes en compte per a la concessió de les ajudes podrà donar lloc a la modificació de la resolució de la concessió.  
2. Aquestes ajudes seran incompatibles amb qualsevol altra ajuda, per a la mateixa finalitat, convocada per la Conselleria d'Educació i Ciència o per altres Administracions o ens públics o privats, nacionals o internacionals.  
3. Aquestes ajudes no seran incompatibles amb qualsevol altra ajuda que, per a altres finalitats, siga convocada per la Conselleria d'Educació i Ciència.  
4. Els projectes que no obtinguen ajuda podran ser retirats abans del 31 d'octubre de 1995.   
La documentació dels projectes que no estiguen subvencionats i que no es retiren en el termini de tres mesos després d'aquesta data, serà destruïda.  
   
ANNEX II  
Sol·licitud del centre per a particiar  
 en l'intercanvi escolar  
1) Dades del centre  
Nom del centre: ... codi: d ...  
Adreça: ... CP:...  
Localitat: ... Prov: ... Tel: ...  
Fax: ...  
Nombre d'alumnes participants: ...  
Curs: ... Nombre de professors acompanyants: ...  
Nom i cognoms del professor responsable de l'intercanvi: ...  
Nom i cognoms dels professors acompanyants: ...  
...  
...  
...  
(Ompliu-lo solament en cas d'agrupament de dos o més centres)  
Nom del centre:... Codi: ...  
Adreça: ...  
Localitat:... Prov.:... Tel.:...  
Nom del centre:... Codi:...  
Adreça:... CP:...  
Localitat:... Prov.:... Tel:...  
Centre per a la comunicació i, si fa al cas, lliurament de l'ajuda:...  
Nom del centre:... CIF:...  
Nom de l'entitat bancària:...  
Adreça de la sucursal:... Localitat:...  
Codi sucursal: ... Núm. de compte: ...  
2) Dades del centre de la Unió Europea  
Nom del centre:...  
Adreça:...  
Població:... País:... Tel:...  
3) Dades de l'intercanvi  
Data prevista: ...  
Alumnes de la Comunitat Valenciana a la UE: del ... al ...  
Alumnes de la UE a la Comunitat Valenciana: del ... al ...  
Distància entre els centres (anada i tornada): ... quilòmetres.  
4) Pressupost (Previsió desglossada)  
Despeses Cost  
Viatge d'anada i tornada   
(Indiqueu els mitjans de transport) ...  
Import de la prima de l'assegurança ...  
Preparació i desenvolupament de l'activitat (especifiqueu-ho) ...  
Ajudes al/s professor/s ...  
Total global: ...  
Aquesta sol·licitud va acompanyada dels documents que especifica la base 4ª, de l'annex I, de l'Ordre de ... de ... de 1995.  
..., ... de ... de 1995  
El/s director/s dels centre/s sol·licitant/s  
(Signatura/es i segell)  
DIRECCIó GENERAL D'ORDENACIó  
 I INNOVACIó EDUCATIVA


Còpia Permalink ELI